《步至石翁山送江亭下赠同游是山予意昔有石姓居之今说怪甚》
宋代·周孚

蜿蜒一径踏苍龙，趁此霜林叶未红。翠壁嘘云疑欲雨，沧江翻浪故多风。

凄凉遗事从谁问，邂逅清游与子同。会向诗翁觅新句，落霞孤鹜本非工。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。